SRIP Tovarne Prihodnosti

Intenzivno usposabljanje: VODJA VITKIH PROJEKTOV IZBOLJŠAV
2022-03-24 08:00 - 16:00 (Europe/Ljubljana)
Problem: V večini organizacij se izvede premalo projektov izboljšav na sistematičen način.

Preveč časa se porabi za gašenje požarov in premalo za sistematičen, strateški razvoj organizacije in sodelavcev.
Razlogov za to je veliko in vplivajo na vse zaposlene:

Sodelavci v procesu se srečujejo s premiki planov, manjkajočimi in napačnimi podatki in materiali, premalo zanesljivo opremo, preobremenitvami, ponavljajočimi se problemi, nedosegljivostjo služb in nadrejenih.
Vodje oddelkov in služb so med kladivom in nakovalom, kljub težavam v procesu ter pomanjkanju prostora in usposobljenih, opolnomočenih in motiviranih sodelavcev morajo dosegati rezultate.
Direktor in vodstvena ekipa so izredno motivirani in delajo cele dneve, vendar vidijo premajhno rast prodaje in dodane vrednosti na zaposlenega. Če si upajo pomeriti zavzetost sodelavcev, rezultati niso zavidljivi. Investirajo in uvajajo razne rešitve, vendar se zamujene dobave in reklamacije kupcev, nezanesljivi dobavitelji, preveč denarja v zalogah in nizka privlačnost za novo zaposlene ne izboljšujejo.

Vitkost je boljši način dela:

Zgodovinsko gledano je bilo več pristopov, kot so 20 ključev, 6 sigma, BPR …, prevladala pa je vitkost, po angleško Lean, pristop, ki ga danes srečamo v večini programov usposabljanj v mednarodnih organizacijah.
Vitkost nikakor ni omejena na industrijo. Uporablja se tudi v storitvenih dejavnostih, gradbeništvu, gostinstvu, zdravstvu, vojski, upravi, šolah, političnih, nevladnih in dobrodelnih ustanovah, skratka povsod, kjer bi sodelavci radi z manj napora bolj motivirano dosegli več.
Vitkost je drugačen način vodenja, kjer sodelavci v malih skupinah nenehno rešujejo probleme in izboljšujejo varnost, kakovost in produktivnost. Vsi vodstveni nivoji pa jih pri tem podpirajo.
Digitalizacija in Industrija 4.0 sta nadgradnji vitkosti, saj potrebujeta urejene procese, motivirane sodelavce in hitro reševanje problemov.

Z udeležbo na praktičnem štirimesečnem usposabljanju Vodja vitkih procesov izboljšav udeleženci in sponzorji pridobite znanje in kompetence za uspešno vodenje projektov vitkosti v svojih organizacijah.
Strokovni vodja usposabljanja je dr. Peter Metlikovič.
Za dodatne informacije in prijavo obiščite spletno stran SIQ.

B-BLUE Delavnica: krožno gospodarstvo
2022-03-18 09:00 - 18:00
Koncept krožnega gospodarstva se je dodobra zasidral v vse novejše strategije in načrtovanje inovacij. V teoriji nam prehod iz linearnega (z logiko vzemi-uporabi-zavrzi) v krožno (vzemi-uporabi-ponovno uporabi kot surovino) predstavlja smiseln korak k nizanju odpadkov. V praksi pa je se veliko prostora za izboljšave, da bi nove ideje zaživele, da krepijo gospodarstvo, tako na morskem kot na kopenskem območju.
Pogosto razlog tiči v tem, da so dobre ideje z visokim inovacijskim potencialom neizkoriščene zaradi pomanjkanja učinkovite komunikacije in sodelovanja med znanstveno in akademsko srenjo na eni strani ter industrijo in uporabniki na drugi. Namreč, prehod v inovacijsko in krožno kulturo nujno zahteva dodatna znanja, ki jih pogosto znanstveniki in inovatorji nimajo. Le-ta vključujejo tudi znanja o prenosu tehnologij. Da bi olajšali prenos znanj v prakso in s tem omogočili lažjo komunikacijo med deležniki, organiziramo v sklopu Interreg Med projekta B-Blue (https://b-blue.interreg-med.eu/) delavnico osnov poslovnega modeliranja in konceptov krožnega gospodarstva.
B-Blue Partner NIB organizira delavnico o Poslovnem modeliranju in krožnem gospodarstvu, ki bo premostila vrzeli v znanju med raziskavami/ inovacije in postavljanje izdelkov in procesov na trg. Predstavili vam bodo splošen uvod v koncepte s priložnostjo za razpravo o lastnih inovativnih idejah.

Delavnica je bo potekala v živo, v petek 18.3.22 v prostorih Morske biološke postaje Piran (Nacionalni institut za biologijo). Vabilo in dnevni red sta priložena.
Zaradi zagotavljanja varnosti vas prosijo, da se na delavnico prijavite preko elektronske poste na naslov anja.sergas@nib.si najkasneje do torka 15.3.22. Prijave so obvezne tudi zaradi možnosti komunikacije z udeleženci pred samo delavnico, če bo to potrebno. Neprijavljenim osebam ne moremo zagotoviti možnosti sodelovanja na delavnici.
Delavnico bo vodil dr. Roland Szabo, specialist za strateški in mednarodni management, inovacije, digitalno transformacijo in industrijo 4.0. Delavnica bo potekala v Angleškem jeziku
Ker bo delavnica potekala izključno v živo, je zadnji del delavnice namenjen validaciji idej. Udeleženci ste vabljeni, da pripravite konkretna vprašanja in vaše primere iz prakse, kjer boste dobili dragocene nasvete in povratne informacije s strani strokovnjaka.
Vabljeni ste tudi, da to vabilo razpošljete naprej po vaših komunikacijskih kanalih in tako doseže čim več ljudi.
Delavnica bo omogočala tudi mreženje med odmori, kjer smo poskrbeli za prigrizke in kosilo.
Zaradi izdelave informativnega videa bodo del delavnice snemali, zato bomo udeležence predhodno prosili za dovoljenje (ob registraciji) za morebitno snemanje in krajšo izjavo, če bo potrebno (ocenjeno okoli 5 oseb za izjavo).Vsa dodatna vprašanja lahko naslovite na naslov anja.sergas@nib.si ter ana.rotter@nib.si

Več v priloženem vabilu

Informativni dan in mreženje - Spodbude za raziskovalno razvojne projekte NOO investicije na problemskih območjih
2022-03-16 10:00 - 13:30 | HIBRIDNI DODODEK: V živo: Gospodarska zbornica Slovenija, Dimičeva 13, Ljubljana (dvorana A); On-line: B2Match platforma
Vabljeni na Informativni dan in mreženje – Spodbude za raziskovalno razvojne projekte NOO investicije na problemskih območjih, ki bo potekal 16. marca 2022, od 10.00 do 13.30.
dogodek bo potekal v hibridni obliki:

na Gospodarski zbornici Slovenije, Dimičeva 13, Ljubljana, dvorana A
preko spletne platforme B2Match

UDELEŽENCI:
Člani GZS in člani SRIP-ov:

Za razpis RRI: MSP in velika podjetja, ki se želijo skupaj v konzorciju prijaviti na razpis z namenom razvoja novih ali izboljšanih izdelkov, procesov ali storitev v okviru raziskovalno razvojnih projektov na področju zelenega prehoda.
Za razpis Investicije na manj razvitih območjih: mikro, mala in srednje velika podjetja iz manj razvitih območij.

Za razpis Investicije na obmejnih problemskih območjih: mala in srednja podjetja z obmejnih problemskih območij.
Vabimo vas na brezplačni informativni dan javnega razpisa SPODBUDE ZA RAZISKOVALNO RAZVOJNE PROJEKTE v okviru Načrta za okrevanje in odpornost. Poleg predstavitve javnega razpisa bodo podrobno predstavljena tudi merila za pridobitev zadostnega števila točk za uspešno prijavo. Novost tokratnega razpisa so konzorciji ter merila in pogoji s področja varovanja okolja, predvsem krožnega gospodarstva ter blažitve podnebnih sprememb, ki so ključna za uspešnost prijave in pridobitev sredstev, zaradi česar bodo del programa organizirane delavnice v te namene.
Cilj javnega razpisa je prispevati k zelenemu prehodu, k povečevanju vlaganj v raziskave in razvoj, povečanju produktivnosti in konkurenčnosti gospodarstva s sofinanciranjem raziskovalno razvojnih projektov konzorcijev podjetij, usmerjenih na področje prehoda na krožno gospodarstvo, vključno s preprečevanjem in nadzorovanjem onesnaženja in na področje blažitve podnebnih sprememb, ki se nanašajo na razvoj novih ali izboljšanih izdelkov, procesov ali storitev z visoko dodano vrednostjo in s tržnim potencialom, kar posledično veča konkurenčnost sodelujočih podjetij. Okvirna višina sredstev, ki so na razpolago za izvedbo predmetnega javnega razpisa, je 45.000.000,00 EUR, kar pomeni, da je lahko podprtih vsaj 150 projektov.
V nadaljevanju bosta predstavljena tudi javna razpisa s področja investicij, in sicer Javni razpis za spodbude za sofinanciranje začetnih investicij na manj razvitih območjihter Javni razpis za sofinanciranje večjih začetnih investicij na obmejnih problemskih območjih.
Podrobnosti o javnih razpisih:

Javni razpis za spodbude za raziskovalno razvojne projekte v okviru Načrta za okrevanje in odpornost
Javni razpis za spodbude za sofinanciranje začetnih investicij na manj razvitih območjih
Javni razpis za sofinanciranje začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih

Dogodek bo potekal hibridno – v živo na Gospodarski zbornici Slovenije in on-line preko B2Match platforme, ki nudi edinstvene možnosti mreženja med podjetji in individualna svetovanja pred, med in po samem dogodku
Obvezne predhodne prijave preko spletne prijavnice do 15.3.2022. Število udeležencev v dvorani je omejeno, zato pohitite s prijavami.
Dogodek je brezplačen.
PRIJAVNICA IN VEČ PODROBNOSTI >>
AGENDA >>

»BigScience« krepi razvojne in izvozne kompetence podjetij
2022-03-16 09:00 - 11:00
CERN, ESA, CTA, ITER, FAIR ter drugi “BigScience” centri so velike znanstveno raziskovalne institucije, ki upravljajo z več milijard eurov sredstvi. Le-ta namenjajo tako financiranju vsakodnevnega poslovanja kot tudi investicijskih projektov, povezanih z inovacijami. To pomeni, da vključujejo dobavitelje različnih skupin produktov (od pisarniškega papirja do materialov ter visokotehnoloških komponent in produktov) in storitev za osnovno dejavnost in upravljanje.
Ti centri se po svojem namenu in vsebini razlikujejo med seboj, mehanizmi za vzpostavitev sodelovanja pa so si dokaj podobni. Na webinarju bomo pojasnili glavne razlike in načine pristopa oz. prijave na razpise tistih institucij, v katere je slovenskim podjetjem omogočen vstop.
Poudarek bo na sodelovanju s CERN (Evropska organizacija za jedrske raziskave in največji laboratorij za fiziko delcev), s katerim ima izkušnje veliko slovenskih podjetij, hkrati pa predstavlja potencial za podjetja iz širokega nabora industrij.
Sodelovanje z »BigScience« centri pospešuje razvoj v podjetjih in pomeni pomembno referenco za druge potencialne partnerje. Spodbuja medpodjetniško povezovanje znotraj državnih meja ter omogoča sodelovanje s tujimi partnerji.
Udeležba na dogodku je brezplačna.
Prijave sprejemajo preko spodnje spletne prijavnice (v pripravi) do vključno 14. marca 2022.
Kontakt: Vanja Bele, Vanja.bele@gzs.si, 01 5898 113

Smart Automation: How AI is Changing Industry Today
2022-03-15 16:00 - 18:30
Umetna inteligenca je sposobna združevati robotiko, strojni vid, nadzor gibanja in druge tehnologije za avtomatizacijo ter s tem ustvarja nove rešitve, prilagodljivost in širjenje priložnosti. Velika tehnološka podjetja zdaj na proizvodnjo, robotiko in industrijsko avtomatizacijo gledajo kot na ključne segmente svojega poslovanja. Takšna preobrazba se bo dotaknila vseh vidikov ekosistema avtomatizacije, od načrtovanja izdelkov, proizvodnih procesov do dostave na vrata stranke. Vodilni v industriji vam bodo predstavili priložnosti in izzive pri uvajanju umetne inteligence v vaše procese.

PRIJAVA>>

TECOS usposabljanje: Tehnološka priprava na brizganje
2022-03-10 09:00 - 13:00 | Sedež TECOS, Kidričeva ulica 25, Celje, 3000, Slovenija
Predstavili vam bodo korake, ki so potrebni, da se proces brizganja izvaja skladno s priporočili proizvajalca materialov in da izdelek, ki ga želimo brizgati z orodjem, dobi želene estetske in mehanske lastnosti.
V uvodu boste pregledali proces brizganja, vplivne parametre na tlak, tehnološko okno ter na kratko glavne enote stroja in dele orodja. Glavni poudarek usposabljanja bo na pripravi materiala (od skladiščenja, transporta, sušenja, barvanja, mletja …), pripravi orodja (vpetja, temperiranja, vpliv na izdelek) in pripravi ter nastavitvi stroja (čiščenje stroja, izbira stroja glede na plastifikator, zapiralno silo, nastavitev procesnim parametrov: temperature brizganja, hitrosti zapolnjevanja, naknadni tlaka, časa hlajenja …) za proces brizganja. Pogledali si boste tudi nekaj osnovnih preračunov (zapiralna sila, čas cikla).
Slika: Shema centralnega razvodnega sistema priprave in transporta materiala
Usposabljanje je namenjeno:

tehnologom,
brizgalcem in nastavljalcem strojev,
vzdrževalcem orodij in strojev,
izmenskim vodjem, vodjem proizvodnje, oddelčnim vodjem,
ostalim vključenim v pripravo tehnologije in orodij v procesu brizganja.

Na usposabljanju boste pridobili naslednja znanja:

procesni parametri brizganja,
priprava materiala,
priprava orodja za proizvodno delo,
priprava stroja za proizvodno delo,
preračuni.

Brezplačno e-strokovno srečanje: Predstavitev metode A3 in njena praktična uporaba
2022-03-09 10:00 - 11:00
Vabljeni na 1 urno strokovno srečanje, kjer vam bo dr. Peter Metlikovič predstavili uporabno vrednost metode A3 ter novo Intenzivno usposabljanje: VODJA VITKIH PROJEKTOV IZBOLJŠAV.
Program srečanja:

Predstavitev metode A3
Primeri uspešnih projektov iz prakse
Predstavitev programa Vodja vitkih projektov izboljšav

Brezplačen dogodek bo trajal skupaj 1 uro.
Na prijavnici pri zapisu davčne številke izpolnite 8 x število 0.
Način dela:
E-strokovno srečanje bo potekal v spletni e-učilnici v živo. Do dva dni pred izvedbo boste prejeli povezavo do spletnega izobraževanja. Za nemoteno sodelovanje na on-line usposabljanju potrebujete računalnik z mikrofonom in kamero ter dostop do zanesljivo delujočega interneta.
PRIJAVA

Collaborative Robots: Technologies and Trends
2022-03-03 12:00 - 13:15 | Online-ZOOM
Kolaborativni roboti (Koboti) so se razvili v fleksibilna proizvodna orodja za zapolnitev vrzeli v produktivnosti med ročno proizvodnjo in popolno avtomatizacijo. Na seminarju v organizaciji EIT Manufacturing vam bodo predstavili področje kolaborativne robotike, vključno s tehnologijami, varnostnimi in regulativnimi vidiki, pregledom trga, trendi in prihajajočimi poslovnimi modeli.
Predaval vam bo Dr. Walter Wohlkinger, kateri je leta 2012 doktoriral iz robotike na Tehnološki univerzi na Dunaju. Sodeloval je v več raziskovalnih projektih, kjer so razvijali asistentne robote za starejše. Leta 2013 je ustanovil Blue Danube Robotics, visokotehnološko podjetje, ki razvija varnostne prevleke za robote. Blue Danube Robotics je prejel več kot osem nagrad za robotiko in inovacije, ima pet patentov in je partner z vodilnimi v industriji, kot so KUKA, Stäubli in Epson. Zdaj dr. Wohlkinger začenja svoje drugo podjetje Relieve Robotics, da bi robote pripeljal hitreje in v večjem številu v avstrijska mala in srednja podjetja prek modela Roboti kot storitev.
Vljudno vabljeni k udeležbi 3. marca 2022 ob 12. uri.
Dodatne informacije in prijava

DFA Open Dialogues: Interoperability in Digital Automation
2022-02-18 10:00 - 12:00
Digitalne tehnologije (IoT, AI, cloud, podatki, digitalni dvojček, kibernetska varnost) postajajo ključnega pomena pri učinkovitem soočanju z izzivi in motnjami v proizvodnih poslovnih modelih, vrednostnih verigah ali podnebnih spremembah. Odprti digitalni DFA (Digital Factory Alliance) dialogi so redni dogodki, namenjeni izmenjavi in prepoznavanju skupnih izzivov, ki upočasnjujejo digitalno preobrazbo, ter najboljših praks in zgodb o uspehu pri soočanju s takšnimi izzivi.
Če ste v tehnološkem in/ali proizvodnem podjetju in želite aktivno prispevati ali se preprosto učiti od vodilnih v industriji o glavnih digitalnih izzivih za globalna proizvodna in dobavna omrežja ter o tem, kako se zainteresirane strani soočajo s temi izzivi, se pridružite odprtim digitalnim dialogom DFA.

>>PRIJAVA

ConnectedFactories: Use cases and demonstrators of Digitalisation of manufacturing
2022-02-18 09:00 - 13:00
Vabimo vas k prijavi in udeležbi na naslednji spletni dogodek ConnectedFactories: Use cases and demonstrators of Digitalisation of manufacturing, ki bo potekal 18. februarja 2022.
Dogodek se bo osredotočal na ključne rezultate, primere uporabe in demonstratorje projektov, ki kažejo pot do digitalne transformacije proizvodnje. Dnevni red najdete tukaj.
>>PRIJAVA
Vljudno vabljeni.

ABC digitalizacije in uvajanja rešitev Industrije 4.0
2022-02-17 09:00 - 12:15 | ON LINE
Kolektor Digital vabi na brezplačni webinar za dvig produktivnosti, fleksibilnosti in stroškovne učinkovitosti z uvajanjem ustreznih strategij in rešitev za digitalno transformacijo proizvodnih podjetij. Spletni dogodek z naslovom ABC digitalizacije in uvajanja rešitev Industrije 4.0 bo na sporedu v četrtek, 17. februarja 2022, od 9h do 12:15h ure, v spletnem okolju MS Teams.
*****
Za izhod iz poplave informacij
Aktivnosti za digitalno transformacijo podjetij so v Sloveniji v polnem razmahu, pospešuje jih tudi Načrt za okrevanje in odpornost z razpisi za sofinanciranje digitalizacije gospodarstva. V poplavi informacij in rešitev pa je še vedno precejšnje število predvsem malih in srednje velikih podjetij, ki se soočajo z dilemami in vprašanji, kako celovito zastaviti proces digitalne preobrazbe, nanj ustrezno pripraviti kadre in zagotoviti ustrezen nabor novih (digitalnih) znanj, veščin in kompetenc. Predvsem pa, kako izbrati in začeti z uvajanjem rešitev Industrije 4.0 za dvig produktivnosti, fleksibilnosti in stroškovne učinkovitosti, ki so investicijsko optimizirane (CapEx/OpEx) in usklajene z dejansko stopnjo digitalne zrelosti podjetja.
Odgovori na konkretna vprašanja in dileme
Zato smo se v koncernu Kolektor v sodelovanju s pisarno KOC Krožno gospodarstvo, Štajersko gospodarsko zbornico in Gospodarsko zbornico Dolenjske in Bele krajine odločili za izvedbo webinarja ABC digitalizacije in uvajanja rešitev Industrije 4.0 s katero bomo konkretno in po korakih odgovorili na vsa zgornja vprašanja oz. dileme in na dejanskih primerih uporabe prikazali uvajanje rešitev za pametne tovarne, ki proizvodnim podjetjem zagotavljajo nove priložnosti za povečevanje konkurenčnosti in uvajanje digitalnih produktov ali poslovnih modelov.
PRIJAVA NA DOGODEK: bit.ly/ABC_digitalizacije_PRIJAVA
Več informacij o dogodku najdete na: bit.ly/webinar_ABCdigitalizacije.
Prijave na povezavi: bit.ly/ABC_digitalizacije_PRIJAVA.

Forum "Meroslovje in Industrija 4.0"
2022-02-16 09:00 - 16:30
Na dogodku vam bodo predstavili pomembno vlogo Meroslovja v Industriji 4.0 in kakšen je doprinos meroslovja pri razvoju ter uvajanju digitalnih tehnologij za pametne tovarne.
Za uspešen prehod v Industrijo 4.0 so potrebne kompetence, zato vam bodo predstavili poklic prihodnosti “Meroslovec v Industriji 4.0”. Na temo pomembnosti naprednega meroslovja bo potekala delavnica z udeleženci.
Obiskovalcem, še posebej mladim, želijo predstaviti poklice v meroslovju s praktičnim prikazom merilnega okolja, ki ga bo moč tudi preizkusiti.
Dogodek organizira Sekcija SiMER, ki deluje v okviru Zbornice elektronske in elektroindustrije na GZS v sodelovanju z grozdom Pametne tovarne (SRIP Tovarne prihodnosti).
Več o dogodku si lahko preberete na spletni strani Sekcije SiMER. Kontakt za dodatna vprašanja: Mitja Virant (mitja.virant@gzs.si).

Virtual (Live) Robot Safety and Risk Assessment Training
2022-02-16 - 2022-02-17
Prednosti usposabljanja za varnost robotov so številne, saj pomagajo delodajalcu in predvsem zaposlenemu – osebi, ki je najbolj ogrožena. Ne glede na velikost vašega podjetja je potrebno zagotoviti, da ste vi in vsi vaši tehniki usposobljeni za varnost.
Pridružite se A3 virtualnemu usposabljanju za varnost in oceno tveganja robotov z inštruktorjem v živo. Ključne informacije se boste naučili neposredno od strokovnjaka, ki vam bo pomagal zaščititi vašo ekipo. Oblika v živo vam omogoča, da postavljate vprašanja in komunicirate z inštruktorjem. V samo dveh poldnevnih sejah boste prejeli varnostne smernice za robotske aplikacije in se naučili uporabljati standarde pri lastnem vsakodnevnem delovanju.
Za dodatne informacije in prijavo obiščite POVEZAVO.

A3 webinar: Industrial Cybersecurity: Is Your Facility Protected?
2022-02-15 16:00 - 18:30
Samo letos so s kibernetskimi napadi v ZDA poskušali zastrupiti vodno oskrbo na Floridi z vdorom v mrežni sistem. Zaupne datoteke s podatki o strankah proizvajalca letal so bile ukradene in pricurljale na internet. Velik plinovod je bil zaprt zaradi napada z izsiljevalsko programsko opremo. Velik proizvajalec mesa je bil prisiljen zapreti vse svoje obrate.
Hekerji vse bolj ciljajo na industrijo in infrastrukturo. Hkrati se vse več podjetij digitalizira in povezuje, da bi bi bila še bolj učinkovita. Kako ohraniti poslovne objekte zaščitene pred temi naraščajočimi nevarnostmi in priložnostmi?
Na A3 spletnem seminarju “Industrial Cybersecurity: Is Your Facility Protected?” bodo razpravljali o trenutni industrijski sferi z obzirom na kibernetsko varnost. Spoznajte tveganja, ki jih predstavljajo kibernetske grožnje in pomen priprave na kibernetske napade.
PRIJAVA

Konferenca: Minimalen strošek proizvoda. Kako doseči cilj s pomočjo digitalne preobrazbe?
2022-02-15 10:00 - 12:00
15. februarja bo v ljubljanskem hotelu Radisson Blu Plaza potekala brezplačna konferenca z naslovom Minimalen strošek proizvoda. Kako doseči cilj s pomočjo digitalne preobrazbe? Dogodek, namenjen predvsem srednjim in malim proizvodnim podjetjem, ki razmišljajo o digitalni preobrazbi, organizira Poslovna akademija Finance v sodelovanju s partnerjem Tom PIT.
Digitalna preobrazba je ključnega pomena za uspeh tako velikih kot malih in srednjih podjetji. Skozi napredne digitalne tehnologije lahko dosežete večjo prilagodljivost in možnost hitrih sprememb, svoja podjetja transformirate v podjetja prihodnosti, odzivna na zahteve tako trga kot kupcev. Z optimizacijo dela bo vaša proizvodnja postala bolj operativno učinkovita in sposobna, kar omogoča konkurenčnost na globalnem trgu. Potrebno je spremljati svetovne trende in preko naprednih analiz lahko z lahkoto oblikujete nove poslovne modele za razvoj novih izdelkov in storitev z visoko učinkovitostjo.
Podjetja, ki se odločijo za digitalno preobrazbo so sposobna transformirati nešteto podatkov v uporabne informacije in tako zmožna hitre prilagoditve tako znotraj podjetja, kot v odnosu do zunanjih partnerjev in strank. Z digitalno preobrazbo lahko postanete bolj konkurenčni in svoj tržni potencial izkoristite hitreje kot vaši konkurenti.
Na brezplačnem dogodku v Radisson Blu Plaza hotelu v Ljubljani bodo s poznavalci področja govorili

o razlogih, zaradi katerih se podjetja odločajo za digitalno preobrazbo,
o razlikah med digitizacijo, digitalizacijo in digitalno preobrazbo,
o nujnosti digitalne preobrazbe za potek krožnega gospodarstva,
o prednostih digitalizacije,
pomenu digitalne preobrazbe v industrijskih podjetjih in o
izbiri ponudnikov in upravljavcev digitalne preobrazbe.

Konferenca se bo končala z okroglo mizo, ki jo bo moderiral direktor in glavni urednik Časnika Finance Peter Frankl. Na njej bodo že omenjeni govorci ter predstavniki podjetja Tom PIT razpravljali o tem, kako z digitalno preobrazbo do konkurenčne prednosti in nižjih stroškov proizvodnje.
Udeležba na dogodku je brezplačna, prijava pa zaradi zagotovitve prostih mest prav tako brezplačna.

Pripravite se za digitalno transformacijo in prehod v krožno gospodarstvo ter ujemite val razpisov
2022-02-15 - 2022-03-31
Vabimo mala in srednje velika podjetja na brezplačno usposabljanje za krožno in digitalno transformacijo oz. Circularity Acceleration Training 4.0 (CAT4.0) v okviru projekta Circular4.0, ki bo potekalo od 15.2.2022 do 31.3.2022.

Namen in cilj povabila
Namen povabila je usposobiti skupno 35 MSP v Sloveniji s ciljem, odkriti potenciale za uvedbo krožne in digitalne transformacije, spremembe poslovnih modelov in lažje vključevanje v globalne verige vrednosti. Usposabljanje bo potekalo v luči evropskega zelenega dogovora s ciljem, oblikovati izhodišča za krožno strategijo, doseganje večje dodane vrednosti, produktivnosti, za povečanje pozitivnih vplivov na okolje, ljudi in skupnosti ter z dodatnim ciljem, ponuditi izhodišča za prijavo podjetij na prihajajoče razpise iz sheme Načrta za okrevanje in odpornost ter druge primerne finančne instrumente.
S pomočjo izbranih strokovnjakov za krožno in digitalno transformacijo bodo MSP ocenila svojo stopnjo krožne ter digitalne zrelosti, identificirala potrebe po inovacijah in tehnologijah za krožno transformacijo, oblikovala nove krožne in digitalne poslovne modele, pripravila načrt prehoda v krožno gospodarstvo ter predvidoma tudi finančni investicijski načrt za pridobitev financiranja s strani bank oz. za predstavitev modela krožne transformacije in investicijskih potreb pred potencialnimi javnimi ali zasebnimi investitorji. V procesu usposabljanja bo vsako podjetje, poleg njim prilagojenega skupinskega usposabljanja, deležno tudi svetovanja 1:1 s strani izbranega strokovnjaka.
Izbrani strokovnjaki bodo izvedli usposabljanja za MSP za krožno in digitalno transformacijo po metodi CAT4.0, temelječi na osnovi modela krožnega oblikovanja (t.i. circular design model), modela krožne optimalne uporabe (t.i. circular optimal use model) ter modela krožne obnove vrednosti (t.i. circular value recovery model).
Terminski okvir usposabljanj
Usposabljanje CAT4.0, ki bo izvedeno s strani izbranih strokovnjakov, bo potekalo v več sklopih najprej kot skupinsko srečanje (predvidoma do 4 ure na srečanje), nato pa bo vsak MSP deležen individualnega posvetovanja s strokovnjakom po sistemu 1:1 (predvidoma do 6 ur na MSP).
Usposabljanje bo izvedeno v obdobju od 15.2.2022 do 31.3.2022 v prostorih podjetja ali v prostorih družbe TPLJ v Ljubljani ali virtualno (odvisno od zdravstvenih razmer).
Posamezni termini usposabljanj bodo določeni pred začetkom usposabljanj. O terminih bodo izbrana podjetja pravočasno obveščena.
Usposabljanje CAT4.0 za MSP je brezplačno.
Ciljna skupina za usposabljanje
Ciljna skupina so MSP. V primeru velikega števila prijav bodo imela prednost pri vključitvi v usposabljanje MSP, ki delujejo v lesno-predelovalni industriji, na področju plastike, gradbeništva, predelovalne industrije ali živilske industrije.
V kolikor bi tudi ob upoštevanju zgoraj navedenega pogoja bilo število prijav MSP preveliko, bodo imela prednost pri vključitvi v usposabljanje tista MSP, ki bodo prej oddala vlogo.
Rok za prijavo na usposabljanje CAT4.0 preko prijavnega obrazca.
V primeru, da imate dodatna vprašanja v zvezi z organizacijo usposabljanja CAT4.0 se lahko obrnete na bojana-omersel.weeks@ijs.si
Število mest za usposabljanje CAT4.0 je omejeno, zato vas prosimo, da pohitite s prijavami.

VEČ NA POVEZAVI >>
Circular4.0 usposabljanjeMSP, povabilo >>
Prijavni obrazec >>

INTRONIKA 2022
2022-02-15 - 2022-02-17 | Gospodarsko razstavišče, Dunajska cesta 18, Ljubljana, 1000, Slovenija
Od 15. do 17. februarja 2022 bo potekal tehnološki sejem, namenjen industriji: IFAM – ROBOTICS – INTRONIKA 2022.
Po skoraj dvoletnem premoru, se boste lahko srečali na Gospodarskem razstavišču v Ljubljani in skupaj pogledali v prihodnost. Ponovno imate možnost za promocijo najnovejših eksponatov, rešitev in storitev, edukacije ter mreženja v živo.
V okviru sejma INTRONIKA bo v dvorani A2 izveden bogat strokovni Forumski program, ki ga sooblikuje tudi zbornica ZEE in bo potekal v sredo, 16. februarja 2022. Predvidene vsebine in grobi program forumskega dela je naslednji:

Torek, 15.februar 2022: Avtomatizacija in robotizacija v AGRO industriji;

Robotika v funkciji kmetijstva; Vladimir Poljancic/Vladimir Dam; DAMKO
Robotski sistemi in avtomatizacija v sadjarstvu; Institut Mihajlo Pupin, Oddelek za robotizacijo
Heterogeni avtonomni robotski sistemi v vinogradništvu in marikulturi – HEKTOR; Fakulteta za elektrotehniko in racunalništvo Zagreb
Ekološka kultivizacija z avtonomnimi roboti – SPECULARIA; Fakulteta za elektrotehniko in racunalništvo Zagreb
drugo

Sreda, 16.februar 2022: E-mobilnost v Sloveniji za Evropo in elektronika v industriji in meroslovju v sodelovanju z GZS ZEE

polnilne postaje;
elektromotorji;
energija in varnost;
SIMER sekcija: Meroslovje in industrija 4.0 (predvidoma štiri predavanja);
Kadrovske kompetence v meroslovju – predstavitev poklica prihodnosti Meroslovec I 4.0
drugo

Četrtek, 17.februar 2022: Forum je odprt za predstavitve posameznih podjetij in njihovih prezentacij (prijavnica za rezervacijo terminov, ter tem in avtorjev je na spletni strani: www.icm.si).
V kolikor bi se želeli predstaviti preostalim udeležencem in imate interes sodelovati na Forumskem delu sejma, pišite na: mitja.virant@gzs.si.

EU Industry Days 2022
2022-02-08 - 2022-02-11
Dnevi industrije EU so vodilni evropski letni dogodek, ki izpostavlja vodilne v industriji in tekoče razprave o industrijski politiki ter hkrati izboljšuje bazo znanja evropske industrije.
Je glavna platforma za razpravo o izzivih industrije ter sorazvijanje priložnosti in političnih odzivov v vključujočem dialogu s številnimi deležniki.
Izvedba 2022 bo potekala v hibridni obliki v Bruslju med 8. in 11. februarjem 2022 in bo spodbudila razprave v industrijskih ekosistemih o njihovem zelenem in digitalnem prehodu v podporo krepitvi odpornosti podjetij iz EU (vključno z MSP).
Razprava bo tudi o tem, kako lahko mlada generacija oblikuje prihodnost industrije EU v skladu s predlogom evropske komisije, da se leto 2022 razglasi za evropsko leto mladih. Nekatere od teh razprav bodo potekale v okviru posebnega programa za mlade, ki bo izpostavil nekatere skrbi mladih Evropejcev danes: socialno enakost, brezposelnost mladih ter nujni poziv k trajnostnim in družbeno odgovornim poslovnim modelom.
Dodatne informacije: https://eu-industry-days.ec.europa.eu/

DFA Open Dialogues: Advanced Metrology and Quality 4.0 towards AQ & ZDM
2022-02-04 10:00 - 12:00

Masters of Digital 2022 - Europe's Digital Moment
2022-02-03 08:45 - 17:30
Digitalne tehnologije so bile ključnega pomena za odziv Evrope na krizo COVID. Tudi okrevanje bo digitalno, pri čemer bo Evropa vložila 150 milijard evrov naložb z ambicioznim nizom različnih pobud.
Evropska unija si je postavila cilje za naslednje desetletje posodobiti naša podjetja, nadgraditi našo infrastrukturo in ponuditi priložnosti za usposabljanje državljanom.
Vabljeni, da se pridružite najpomembnejši evropski konferenci o digitalni politiki Masters of Digital 2022, ki bo hibridno potekala 3. februarja 2022.

Na dogodku se bodo zvrstila keynote predavanja visokih govorcev, kot so govori predsednice Ursule von der Leyen, komisarke Mariye Gabriel, izvršne predsednice EK Margrethe Vestager, predavanja strokovnjakov ter mnogo interaktivnih panelnih razprav, kjer bodo razpravljali tudi o:

Kakšno vlogo ima umetna inteligenca pri preoblikovanju načina našega poslovanja?
Kako lahko s podatki izboljšamo svoje življenje?
Kako lahko zagotovimo, da je digitalni svet varen pred kibernetskimi grožnjami?
Kaj je treba storiti, da se sproži zelena tehnološka revolucija?
Kako lahko sodelujemo z našimi vrhunskimi mednarodnimi partnerji pri iskanju rešitev, ki delujejo čezmejno?

Ob zaključku dogodka bodo razglasili tudi najbolj obetavnega mladega podjetja v Evropi in podelili nagrado »Future Unicorn«.
Dogodek je brezplačen, nanj se je potrebno le prijaviti.
Več o dogodku MASTERS of DIGITAL 2022 tukaj>>

ACI - The European Biopolymer Summit 2022
2022-02-02 - 2022-02-03 | Hilton London Tower Bridge, 5 More London Riverside, Tooley Street, London, SE1 2BY, Združeno kraljestvo
27 različnih držav Evropske unije težko izpolni svoje lastne okoljske standarde zaradi dejavnikov, kot so uveljavitev akcijskega načrta EU za krožno gospodarstvo 2020, sterilizacija embalaže v skladu s Covid 19 in pomanjkanje podatkov zaradi tehničnih značilnosti ali preprosto pristranskost, vse to otežuje certificiranje biorazgradljive / kompostirne embalaže.
Glede na toliko vprašanj, ki jih je na razpolago, lahko, če nekdo ne izpolnjuje standardov, vplivajo ne samo na lansiranje izdelka, temveč lahko privedejo tudi do kazni s strani EK
BASF ponuja pakirni industriji široko paleto materialov in rešitev. Inovacije, zmogljivost in varnost so bili vedno vodilna načela za BASF v vseh njegovih raziskovalnih in razvojnih dejavnostih.
Pridružite se na The European Biopolymer Summit 2022, ki bo potekal 2. in 3. februarja v Londonu v Veliki Britaniji, in poslušajte predavanje dr. Andreasa Kuenkela, podpredsednika in vodje raziskav biorazgradljivih in bioloških polimerov BASF na četrtem zasedanju z naslovom „Addressing the Need for Sustainable Packaging“ v popoldnevu 1. dne s poudarkom na biorazgradljivih pakirnih rešitvah.

Dogodek bo združil direktorje in strokovnjake proizvodnje biopolimerov, lastnike blagovnih znamk, kemična podjetja, velika združenja, surovine, tehnološka podjetja in svetovalce, ki bodo razpravljali o najnovejših spremembah, izzivih in razvoju v panogi.
Za seznam govorcev in podrobne teme si oglejte Agendo >>
Z zgodnjo prijavo lahko privarčujete £450!
PRIJAVA

ConnectAI: Umetna inteligenca v poslu
2022-01-25 - 2022-01-27
Vabljeni na 3 dnevni izobraževalni dogodek ConnectAI: Umetna inteligenca v poslu, katerega osnovni cilj je čim več predstavnikov različnih nivojev managementa in strokovnjakov opolnomočiti na področju dodane vrednosti AI za podjetja.
3 dnevno »online« izobraževanje ponuja preko 30 različnih sklopov vsebin, delavnic, poslovnih primerov, diskusij. Z namenom konkretnega prikaza rešitev in dodane vrednosti uvedbe umetne inteligence v podjetja, institucije oz. njihove procese in poslovanje.
Dogodek je namenjen:

Managerjem, ki želite pridobiti znanja za naslednje strateške odločitve pri izvedbi lastne preobrazbe podjetja, ki bo temeljila na umetni inteligenci.
AI strokovnjakom, ki želite pridobiti vpogled v vodilne tehnološke trende na področju umetne inteligence, pa tudi njihov vpliv na poslovanje podjetij ter naložbene priložnosti.
Vsem, ki želite dodatna znanja in razumevanje področja uporabe UI v poslovanju za lažje odločanje.

Za področja:

Finance, prodajo, nabavo, proizvodnjo, marketing, nabavo, oskrbovalne verige, HR, poslovni razvoj in drugo.
Banke, zavarovalnice, industrijo, farmacijo, zdravstvo, telekomunikacije, turizem, mesta, infrastrukturo, itd.

Organizator z nepovratnimi sredstvi omogoča brezplačne kotizacije za nekatere kategorije udeležencev.
Ne zamudite priložnosti za prijavo in si zagotovite svojo vstopnico za ConnectAI Digital Masterclass 2022!
Uporabite kodo: ConnectAIGoogle
Več o izobraževalnem programu in prijava na dogodek tukaj >>

Horizon Europe: Digital and Emerging Technologies and Human-centred AI
2022-01-24 09:30 - 13:30
SBRA vabi na spletni dogodek za izmenjavo projektnih idej na temo: Horizon Europe: Digital and Emerging Technologies and Human-centred AI, ki bo potekal preko spleta 24.1.2022 od 09.30 do 13.30.
Cilj spletnega dogodka je omogočiti podjetjem, raziskovalcem in vsem ostalim udeležencem, da delijo svoje projektne ideje in najdejo ustrezne partnerje za prihodnje konzorcije v razpisih programa Obzorje Evropa, s posebnim poudarkom na skupini 4, na temah, povezanih z digitalnimi tehnologijami:

Digital and emerging technologies for competitiveness and fit for green deal 2022;
A human-centered and ethical development of digital and industrial technologies 2022

Delovni program 2021-2022 za skupino 4: Digitalizacija, industrija in veslolje je na voljo tukaj.
Če vas zanima sodelovanje na dogodku, se prijavite tukaj. Povezavo na spletni dogodek bomo poslali samo prijavljenim udeležencem.
Program dogodka je na voljo tukaj.
Na dogodku lahko sodelujete kot udeleženec in poslušate predstavitve drugih govornikov, lahko pa aktivno sodelujete s predstavitvijo svoje projektne ideje, pri čemer boste imeli na voljo 3 minute za t.i. pitch. V kolikor bo veliko zanimanje za pitche, bomo omejili sodelovanje organizacij na en pitch na organizacijo.

Za vsa dodatna vprašanja lahko kontaktirate SBRA: maja.ferlinc@sbra.be

DFA Open Dialogues: Standardization needs and requirements towards AQ & ZDM
2022-01-21 10:00 - 12:00

A3 Webinar: The UI and UX of Automation
2022-01-18 19:00 - 21:00
Ne govorimo veliko o »uporabniški izkušnji« v industrijski avtomatizaciji, ampak govorimo o in načrtujemo uporabniške vmesnike, zlasti sporočila o napakah in njihovo odpravljanje. Kako se lotite tega? Kakšni so procesi? Katere jezike izberemo? Ali uporabljamo grafiko, ikone ali besedilo? Na tej prvi panelni razpravi leta 2022 bodo strokovnjaki razpravljali o najboljših metodah za uspeh pri oblikovanju uporabniških vmesnikov, ki vključujejo, informirajo in uporabljajo najboljše prakse.
Udeleženci bodo spoznali:

Metode načrtovanja uporabniške izkušnje.
Kako operirati s procesnimi strokovnjaki in operaterji, zdravjem ter varnostjo.
Kako ohraniti avtomatizacijo preprosto v zapletenem proizvodnem okolju

Dodatne informacije in prijava

Virtualna delavnica: KAJ LAHKO SKUPNO RAZISKOVALNO SREDIŠČE NAREDI ZA VAS?
2022-01-14 10:00 - 11:30
Ministrstvo za izobraževanje, znanost in šport ter Skupno raziskovalno središče (JRC) Evropske Komisije v petek, 14.1.2022 organizirata virtualno delavnico, ki bo namenjena predstavitvi možnosti, ki jih ponuja skupno raziskovalno središče za raziskovalne organizacije, raziskovalce in raziskovalke. Dogodek bo trajal okvirno uro in pol, s pričetkom ob 10.00.
Skupno raziskovalno središče je znanstveno – raziskovalni in izobraževalni center Evropske Komisije, ki ima že več kot petdeset let izkušenj in izvaja neodvisne raziskave v podporo oblikovanju EU in nacionalnih politik, še posebej v okviru ključnih izzivov današnje družbe, kot so pravično in konkurenčno gospodarstvo, digitalna transformacija, zaščita državljanov EU, trajnostni razvoj ter demografske spremembe.
Skupno raziskovalno središče upravlja tudi s šestimi centri znanja, prav tako sodeluje z več kot tisoč organizacijami, katerih raziskovalci in raziskovalke imajo dostop do raziskovalne infrastrukture ter raziskovalnih podatkov preko različnih sporazumov o sodelovanju. V okviru delavnice bomo predstavili različne možnosti, ki jih ponuja.
Ciljna skupina delavnice so vodstva raziskovalnih organizacij, projektne pisarne ter raziskovalke in raziskovalci.
PRIJAVA

2022 Kick-off : Umetna inteligenca in pametni roboti kot nova paradigma malih in srednje velikih podjetij
2022-01-13 13:00 - 15:30 | Gospodarska zbornica Slovenije, dvorana A ali Zoom webinar
v ZEE leto 2022 začenjajo s hibridnim dogodkom
2022 Kick-off : Umetna inteligenca in pametni roboti kot nova paradigma malih in srednje velikih podjetij
četrtek, 13. januar 2022, od 13.00h do 15.30h
Gospodarska zbornica Slovenije, dvorana A ali Zoom webinar

Spoznajte izjemne priložnosti za povečanje produktivnosti, fleksibilnosti in stroškovne učinkovitosti, ki jih danes tudi malim in srednje velikim proizvodnim podjetjem omogočata umetna inteligenca in napredna industrijska robotika. Nove priložnosti prinaša tudi Načrt za okrevanje in odpornost, ki predvideva 56,5 mio EUR za sofinanciranje naložb v digitalno transformacijo gospodarstva.
Dostopnost naprednih tehnologij na področju socialne robotike in kognitivne avtomatizacije je povzročila, da se danes uvajanje najsodobnejših rešitev Industrije 4.0 iz domene velikih večmilijonskih projektov hitro širi tudi v mala in srednje velika proizvodna podjetja, kjer robotizirana delovna mesta in inteligentni sistemi za upravljanje proizvodnje niso več nobena redkost. Polega tega Načrt za okrevanje in odpornost (NOO) predvideva koriščenje 1,8 milijarde evrov razpoložljivih nepovratnih sredstev in dobrih 666 milijonov evrov posojil (od tega 56,5 milijonov evrov za sofinanciranje naložb v digitalno transformacijo gospodarstva), ki bodo podjetjem predvidoma na voljo prek razpisov v prvem in drugem kvartalu leta 2022.
Gospodarska zbornica Slovenije, SRIP Tovarne prihodnosti in koncern Kolektor vas zato vabita na brezplačni webinar, kjer vam bodo strokovnjaki iz prakse predstavili konkretne korake, izzive in napotke za uspešno digitalno transformacijo proizvodnih podjetij, predvsem z uvajanjem rešitev umetne inteligence in napredne industrijske robotike. Predstavniki GZS pa vas bodo opremili z informacijami in usmeritvami za črpanje sredstev iz razpisov NOO.

PROGRAM:
12:30 – 13:00
Registracija
13:00 – 13:05
Uvodni nagovor
dr. Marjan Rihar, direktor Zbornice elektronske in elektroindustrije
13:05 – 13:25
Kako pravilno pristopiti k digitalni transformaciji proizvodnega podjetja
mag. Valter Leban, član uprave in Chief Digital Officer koncerna Kolektor
· Koraki A, B in C: kako začeti z digitalno transformacijo
· Od realne ocene digitalne zrelosti podjetja in priprave strategije do uvajanja rešitev Industrije 4.0
· Socialna robotika, kognitivna avtomatizacija in humanizacija dela kot nove paradigme sodobnih proizvodnih podjetij
· Predstavitev načrta, ciljev in trenutnih rezultatov digitalne transformacije koncerna Kolektor
· Kaj vam lahko svetuje predstavnik podjetja s 60-letno industrijsko tradicijo in izjemnim poznavanjem realnih izzivov in bolečin proizvodnih podjetij
· Katere korake in usmeritve ter pasti in ovire ne smete spregledati pri načrtovanju digitalne preobrazbe svojega podjetja
13:25 – 13:45
Trenutno stanje, izzivi in rešitve za podjetja na pragu četrte industrijske revolucije
Žiga Kogej, izvršni direktor za produkcijo v koncernu Kolektor
· Kakšno je trenutno realno stanje v slovenskih proizvodnih podjetjih in kateri so glavni izzivi, s katerimi se spopadajo podjetja na pragu četrte industrijske revolucije
· Kako in zakaj se bo Kolektor v prihodnjih letih opremil z več kot stotimi inteligentimi robotskimi delavci
· Kakšne prednosti lahko proizvodnemu podjetju prinese celovito usmerjanje, planiranje in napovedovanje proizvodnje z umetno inteligenco
· Kako z vizualnimi navodili za delo pospešiti prenos znanj na ravni celotnega podjetja
13:45 – 14:05
Inteligentni robotski delavci in ljudje z roko v roki (KoCo use-case)
dr. Marko Thaler, tehnični direktor poslovne enote Kolektor Digital
· Prebojne simulacijske tehnologije, avtonomno vodenje in umetna inteligenca kot ključne omogočitvene tehnologije za razvoj rešitev socialne robotike, ki so danes dostopne tudi segmentu SME
· Razvojni dosežki in supermoči inteligentnih robotskih delavcev
14:05 – 14:25
Ko vajeti pri planiranju proizvodnje prevzame kognitivna avtomatizacija (Qlector LEAP use-case)
dr. Tomaž Šuklje, vodja poslovnega razvoja v podjetju Qlector
· Kako s preteklimi in zajetimi podatki ter kompleksnimi algoritmi umetne inteligence usmerjati in planirati proizvodnjo, napovedovati anomalije oz. nenačrtovane dogodke ter predlagati optimalne korekcijske ukrepe
· Primer uporabe rešitve Qlector LEAP
14:25 – 14:45
Viri financiranja za mikro, mala in srednje velika podjetja
Nina Vrabelj, Gospodarska zbornica Slovenije
· Pregled razpisov v okviru Načrta za okrevanje in odpornost
· Digitalna transformacija; investicije; raziskave, razvoj in inovacije; zeleni prehod
14:45 – 15:00
Diskusija in odgovori na vprašanja udeležencev
15:00 – 15:30
Mreženje in pogostitev

Dogodek poteka v organizaciji ZEE, SRIP ToP in Kolektorja, namenjen pa je širši publiki, torej vsem majhnim in srednjem velikim podjetjem v industriji, ki jih zanima prehod v Industrijo 4.0.

Prijava na dogodek >>>

Povezava na spletno stran dogodka >>

Sejem INTRONIKA 2022
2021-12-23 08:00 - 17:00
INTRONIKA je edini B2B sejem za profesionalno in industrijsko elektroniko ter elektrotehniko v Sloveniji in celotni CEE regiji. Sejem je odgovor za naraščajoče potrebe podjetij in pritisk procesov globalizacije po vsem svetu. Široka nomenklatura sejma, skupaj s priročno lokacijo Gospodarskega razstavišča, ponujata podjetjem veliko priložnosti za uspešno poslovanje!

>>PRIJAVA

Zaključna konferenca meseca Industrije 4.0 in robotike
2021-12-20 09:00 - 14:00 | Digitalno središče Slovenije, Hala 1 BTC, Ulica Gledališča BTC 6, Ljubljana ter on-line
Mesec Industrije 4.0 in robotike v Digitalnem središču Slovenije bomo sklenili z zaključno konferenco, ki bo potekala hibridno v ponedeljek, 20. decembra 2021, od 9. do 14. ure. Na zaključni konferenci bo kratka predstavitev celotnega meseca, posebne brošure vseh sodelujočih ter posvet o rezultatih in prihodnjih usmeritvah industrije 4.0 in robotike. Pohitite s PRIJAVO.

V sklopu zaključne konference bosta potekali okrogli mizi:

Od 9. do 11. ure – okrogla miza o proizvodnji

Na okrogli mizi bodo sodelujoči povzeli dogodke celotnega meseca in osvetlili trende v zelenih tehnologijah in digitalni transformaciji. Govorci na okrogli mizi vodijo nekatere od vodilnih slovenskih institucij in podjetij na področju Industrije 4.0 in robotike. Posebni poudarki bodo na naslednjih tematikah:

dodana vrednost slovenskega znanja, glavni dosežki in trendi;
potrebe podjetij, kako pospešiti komercializacijo inovacij ter kako podpirati podjetja k hitrejšemu prehodu v industrijo 4.0 in vpeljevanju robotov;
vloga mikro, malih in srednjih podjetij in kako jih podpreti;
prednosti za medsektorsko sodelovanje.

Od 11. do 14. ure – okrogla miza: Potrebe industrije in kako jih lahko odločevalci podprejo?

Sodelujoči na okrogli mizi bodo spregovorili o prehodu v zelene tehnologije, pospeševanju inovacij in produktivnosti ter kako v digitalno transformacijo industrije vključiti vse deležnike. Predstavljeni bodo pogledi oblikovalcev politik, izvajalcev in analitikov. V okrogli mizi bodo skušali povezati praktične zaključke meseca in prvo okroglo mizo s strateškim pogledom in pristopom oblikovalcev politik.
Okrogla miza se bo osredotočila na naslednja vprašanja:

izkušnje obstoječih podpornih instrumentov za digitalizacijo in možne izboljšave;
kako podpirati industrijo 4.0 in vpeljavo robotov v gospodarstvu;
vloga ekosistema v prehodu v industrijo 4.0 in vpeljavo robotov;
možni načini podpore pospeševanju inovacij in implementaciji novih tehnologij;
komercializacija inovacij na področju industrije 4.0 in robotike;
medsektorsko povezovanje – kje in kako.

Program je organiziran znotraj Strateško razvojno inovacijskega partnerstva Tovarne prihodnosti, pod okriljem programskih vodij Simone Knežević Vernon – TECOS Razvojni center orodjarstva Slovenije in doc. dr. Igorja Kovača – Inštitut Jožef Stefan. Vse dogodke so pripravili v sodelovanju s partnerji Digitalnega središča Slovenije – Ministrstvom za gospodarski razvoj in tehnologijo, SPIRIT Slovenija, javno agencijo, Digitalnim inovacijskim stičiščem Slovenije in družbo BTC. Prav tako smo organizirali bilateralne sestanke med podjetji in raziskovalnimi inštitucijami v času od 29. novembra do 20. decembra 2021, ki jih vodi Center za prenos tehnologij na Inštitutu Jožef Stefan.

Prijava na dogodek v živo >>
Prijava na spletni dogodek (Zoom) >>

VEČ >>

Brezplačno usposabljanje za večjo energetsko učinkovitost msp-jev in sodelovanje kot pilotno podjetje v eu projektu 'SMEmPOWER EFFICIENCY'
2021-12-17 12:00 - 14:00
Kako lahko deluje podjetje trajnostno, zeleno in krožno ter je čim bolj učinkovito pri rabi energije, upravljanju z energijo in zmanjšanju stroškov? Kako zmanjšati ogljični odtis ter vpliv na podnebne spremembe?
Štajerska gospodarska zbornica (ŠGZ) vas v ta namen vljudno vabi:

v brezplačni program usposabljanja ‘Energetska učinkovitost v malih in srednje velikih podjetjih’, ki bo izveden spletno (zaradi pandemije COVID-19) in ga izvajajo strokovnjaki s Fakultete za strojništvo, Univerze v Ljubljani

in hkrati

k sodelovanju kot pilotno podjetje za spremljanje energetske učinkovitosti in pripravo energetskih projektov.

Pričetek usposabljanja: 17. januarja 2022, ob 12.00 preko spletne platforme ZOOM.
Namen in cilj projekta ‘SMEmPOWER EFFICIENCY‘ je spodbujati in pomagati MSP-jem in drugim subjektom pri vzpostavitvi in izvajanju sistema energetskega upravljanja, implementaciji energetskih pregledov ter analizah o rabi energije in informiranje o ukrepih za povečanje energetske učinkovitosti.
Vsem sodelujočim podjetjem so voljo tudi brezplačna svetovanja strokovnjakov in digitalna orodja, katerih uporaba omogoča izboljšanje upravljanja z energijo.
Več o projektu: https://smempower.com/
Dodatne informacije in prijava
